राज्य ब्यूरो, देहरादून: हरिद्वार-ऊधमसिंह नगर-बरेली एनएच 74 चौड़ीकरण मुआवजा घोटाले में पहली बार दो आइएएस अधिकारियों पर कार्रवाई हुई है। इससे पहले सात पीसीएस अधिकारियों को आयुक्त कुमाऊं द्वारा दी गई रिपोर्ट के आधार पर निलंबित किया गया था। शासन के दो आइएएस अधिकारियों के निलंबन का आधार एसआइटी की सख्त रिपोर्ट बनी है। सूत्रों के अनुसार इस रिपोर्ट में यह स्पष्ट किया गया है कि सड़क चौड़ीकरण की जद में आ रहे स्कूल व पंचायत घर तक का मुआवजा बांट दिया गया। एसआइटी की ओर से बाकायदा इसके साक्ष्य शासन को सौंपे गए हैं।